Rikunarita-ORG/Wikinium huggingface dataset:
# के-पप

**के-पप** (कोरियाल: 케이팝, **कोरियन पप** को लघु रुप) दक्षिण कोरियाबाट विकास भएको सांगीतिक रुप हो । नब्बेको दशकबाट नै केपपको विकास हुदैँ आएपनि सन् २०००बाट चर्चित हुन आएको हो, जसअघि केपपको सट्टामा गायो (가요) शब्दको प्रयोग गरिन्थ्यो । केपप अन्तर्गत रक, ज्याज, गोसपेल, हिप हप, आर&बी, इलेक्ट्रोनिक डान्स, फोल्क, कन्ट्री पर्दछन् भने उक्त संगीतमा कोरियाली सांगीतिक झल्को पनि मिसिएका हुन्छन् । आधुनिक केपपको सन् १९९२ मा स्थापित श्रेय सेओ ताजी एन्ड बोइज् लाई जान्छ । विभिन्न शैली, पश्चिमा संगीत, र विविध सांगीतिक शैलीगत प्रयासले दक्षिण कोरियाको सागंतिक माहोललाई आधुनिक बनाउने प्रयास भएको थियो ।

सन् १९९६ को केटाहरूको हट नामक समुहको स्थापनाबाट आधुनिक केपपलाई आइडल मान्ने संस्कृति विकास भएको हो । सन् २००३ पछि TVXQ र BOA जस्ता समुहले दक्षिण कोरियाको छिमेकी देश जापान लगायत विश्वमा नै चर्चा बटुल्न सुरु भयो, जुन आजसम्म पनि कायम रहेको छ ।सामाजिक संजाल, के-ड्रामा जस्ता कोरियाली टेलिभिजन कार्यक्रमले सन्सार भरि नै प्रसिद्धि कमाउन सफल भएको छ । यसलाई कोरियन वेभको संज्ञा पनि दिइने गरिन्छ ।

## इतिहास

कोरियाली संगितको सुरुवात सन् १८८५ मा अमेरिकी मिजनरी द्वारा अमेरिकी र बेलायती लोक संगीत स्कुलमा सिकाउन थालीसकेपछि भएको मानिन्छ । ती गीतहरूलाई चान्गा भन्ने गरिन्थ्यो, जसमा धुन पश्चिमी शैलीमा भएपनि शब्द भने कोरियाली हुने गरिन्थ्यो । सन् १९१० देखि १९४५ सम्ममट कोरियाली चान्गा लोकप्रिय बन्दै गयो ।

पहिलो कोरियाली पप एल्बम यी पुङ्गजीन सिवोल हो, यसलाई पार्क चे-स्योन र लिर्यु-सेकले सन् १९२५ मा निकालिएको थियो । यसमा जापानीबाट अनुवादित गितहरु थिए । पहिलो पप सङ्गीत भने सन् १९२९ मा लि ज्योङ-सुक द्वारा गाइएको थियो ।

## सांगीतिक बजार

### एजेन्सी

### बिक्री र बजार मूल्य

सन् २००९ मा आइट्युन्स मा डीफएसबी केपप संगीतको पहिलो डिस्ट्रीब्युटर बनेको थियो ।

सन् २०११ मा मात्रै ११०० एल्बमहरू दक्षिण कोरियामा रिलिज भएको थियो । दुई तिहाइ एल्बममा मात्रै हिपहप संगीतको प्रयोग भएको थियो । बाँँकी एक तिहाई अन्य सांगीतिक शैलीले भरिएका थिए ।

सन् २०१२ मा केपप संगित डाउनलोड गरेको मूल्य अमेरिकी $०.१० थियो भने अनलाइनमा बजाउँदा अमेरिकी $०.०००२ रहेको थियो । सन् २०१२ को मध्य सम्ममा कोरियाली सांगितिक बजारले अमेरिकी $३.४ बिलियन आर्जन गर्न सफल भएको थियो । यो अघिल्लो वर्ष भन्दा २७.८% ले वृद्धि भएको थियो । टाइम म्यागजिनले यसलाई "दक्षिण कोरियाको सबैभन्दा ठुलो निर्यात" भनी उल्लेख गरेको थियो ।

## संस्कृति

## चर्चा

St. Loco

## बाह्य नाता

## सन्दर्भ सामग्री

## बाह्य कडीहरू
# न्याजड्याक

न्याजड्याक|  |
|  |
| प्रकार | सेयर बजार |
| स्थान | न्यु योर्क, संयुक्त राज्य अमेरिका |
| स्थापना | फेब्रुअरी ४, १९७१ (१९७१-०२-04) |
| मालिक | द न्याजड्याक ओएमएक्स समूह |
| प्रमुख व्यक्ति | एडेना टी फ्रेडम्यान(सिइओ) |
| मुद्रा | अमेरिकी डलर |
| सूचीकृत कम्पनीहरू | अनुमानित ३,५०० |
| सूचकाङ्क | न्याजड्याक कम्पोजिट न्याजड्याक-१०० न्याजड्याक जैवप्राविधिक सूचकाङ्क |
| वेबसाइट | www.nasdaqomx.com |

**न्याजड्याक** (/ˈnæzˌdæk/ ( )) एउटा अमेरिकी सेयर बजार हो। यो संयुक्त राज्य अमेरिकाको न्यु योर्क सहरमा रहेको वन लिबर्टी प्लाजामा अवस्थित छ। सेयर बजार पुँजीको आधारमा यो सेयर बजारहरूको सूचीमा दोस्रो स्थानमा रहेको छ। यस सेयर बजारभन्दा बढी पुँजी न्यु योर्क स्टक एक्सचेन्जसँग रहेको छ।

यस बजारलाई नेसनल एसोसिएसन अफ सिक्योरिटिज डिलर्सद्वारा निवेशकहरूलाई कम्प्युटरीकृत, तीव्र र पारदर्शी प्रणालीमाथि प्रतिभूति गराई व्यापार गर्न सक्षम बनाउने उद्देश्यका साथ् यसको स्थापना गरिएको थियो। यसले सन् १९७१ फेबुअरी ८ देखि आफ्नो कारोबार सुरु गरेको थियो। न्याजड्याकमा सूचीबद्ध केही लोकप्रिय कम्पनीहरूमा एप्पल कम्पनी, गुगल, माइक्रोसफ्ट, ओरेकल, अमेजन र फेसबुक निगम रहेको छ।

## सन्दर्भ सामग्रीहरू

## वाह्य सूत्रहरू

* न्याजड्याक सेयर बजार
* न्याजड्याकमा सूचीबद्ध कम्पनीहरू अभिलेखिकरण २०१६-१०-०४ वेब्याक मेसिन
# क्याथोलिक चर्च

**रोमन क्यथोलिक चर्च** अथवा **क्याथोलिक चर्च** एक क्रिश्चियन चर्च हो जसको मुख्यालय ईटालीको रोममा छ र हाल त्यसका प्रमुख बेनेडिक्ट XVI हुन्। यस चर्चले आफ्नो सुरूवात येशु क्राइस्टले नेतृत्व गरेको मूल क्रिश्चियन समुदायबाट भएको मान्ने गर्दछ।

## सन्दर्भ सामग्रीहरू